Eesti Kirikus avaldatud Haljala koguduse üleskutsele toetada nende kiriku katuse remonti annetustega, on tulnud selgitav kiri Muinsuskaitseametist.  Pühakodade programmi kaudu on ajavahemikul 2006-2008 toetatud Haljala kiriku pikihoone katuse restaureerimist 2 393 000 krooniga. Koos perekond Dellingshausenitega kokku (30 000 eurot) on Haljala kogudus saanud toetusi ligi 2,84 miljonit krooni.  Wunibald Ehitus OÜ esi­algses hinnapakkumises, millega ta võitis vähempakkumise, oli pikihoone maksumus 2  841 400 krooni. 2008. aasta augusti seisuga on tööd pikihoone katusel lõpetatud.  Programmi raames on plaanis toetada kooriruumi-käärkambri katuse restaureerimist ning hetkel käivad hinna suhtes läbirääkimised ehitajaga.  Sille Sombri,  Muinsuskaitseameti restaureerimisosakonna spetsialist,  riikliku programmi «Pühakodade säilitamine ja areng» koordinaator